રીવાજો ભૂતકાળ ના સંદર્ભમાં બન્યા હોય છે. જે સમાજિક પરિસ્થિતિ માં છોકરા-છોકરી એક બીજાને મળી શકતા ન હતા ત્યારે કુંડળી ના ચંદ્રની સ્થિતિ ઉપરથી મેળાપકનો અડસટ્ટો મેળવવાનું આ સાધન બરાબર હતું. જેમ જ્યારે ઘડીયાળ ની શોધ થઇ નહતી ત્યારે પડછાયા ઉપરથી સમય નો ક્યાસ કાઢવામાં આવતો તે ઠીક હતું પણ હવે આપણે ઘડિયાળ વાપરીએ છીએ તેવી રીતે હવે છોકરા છોકરી એક બીજાના સંપર્કમાં આવી શકે છે તેવું વાતાવરણ છે ત્યારે તેમના સ્વભાવ વિગેર કેવા મળે છે તે જેટલું કુંડળી થી જાણી શકાય તેના કરતા વધુ સારી રીતે જાણવા ના સાધનો અને સેવાઓ મોજૂદ બની છે. મેરેજ કૌંસેલર ની સેવા લઈ શકાય છે. વળી મનો-ચિકિત્સક જેવા વિદ્વાનોની સેવા પણ મળતી થઇ છે ત્યારે હવે જુના જમાનાની આઉટ-ડેટેડ રીતે મેળાપક જોવાનું યોગ્ય નથી. પણ સમાજમાં આ જગૃતિ આવે ત્યાં સુધી અમુક પેઢીઓએ તો ભોગવવું જ પડે છે.